En ejendom vest for Fjerritslev nedbrændte næsten totalt her til eftermiddag.

Ejendommen ligger ved Vust vest for Fjerritslev og har været i familiens eje siden midten af 1800-tallet. Branden udbrød tilsyneladende i stuehuset, der udbrændte helt. Flere af gårdens længer er også ødelagt af branden. Brandmandskab fra flere brandstationer deltog i slukningsarbejdet. Ingen mennesker kom noget til ved branden og der er ingen dyr på ejendommen. De fleste af familiens ejendele blev ødelagt. Brandårsagen er endnu ukendt og skal nu undersøges af politiets teknikere.